Observatorul Regal Greenwich

Fondat ca instituţie ştiinţifică pentru cercetare în navigaţie pe 10 august 1675, de Charles al II-lea, primul astronom regal, a reprezentat, timp de peste 200 de ani, centrul naţional de cercetare în astronomie, reglarea timpului şi evenimente şolare şi magnetice. Rolul său în navigaţie şi măsurare a timpului a condus la stabilirea Meridianului Greenwich (longitudinea de 0°), acceptat ca Prim Meridian al Lumii în 1884.

Observatorul Regal Greenwich este una dintre cele mai importante instituţii ştiinţifice din lume, care prin decret internaţional, a devenit oficial punct de plecare pentru fiecare nouă zi, an şi mileniu (la gongul de la miezul nopţii).

Catastrofa maritimă din 1707, soldată cu moartea a 2000 de persoane, a determinat luarea unor măsuri pentru amelioararea condiţiilor de navigare. Astfel, în 1714, Parlamentul a oferit o recompensă de 20.000 lire celui care ar putea rezolva problema longitudinii pe mare. Au trecut aproape 60 de ani până când cineva să obţină marele premiul, iar acesta nu a fost un celebrul astronom, om de ştiinţă sau matematician, ci un necunoscut ceasornicar, John Harrison.

Ceasurile dezvoltate de John Harrison pentru a determina longitudinea pe mare se numară printre cele mai preţuite obiecte ale Observatorului Regal Greenwich, păstrate în Galeria Harrison.

Tot aici se află şi Planetariul Peter Harrison, o operă de artă construită într-o clădire cu arhitectură contemporană, ce găzduieşte cel mai mare telescop cu refracţie din întregul Regat Unit.

Marele telescop de la Greenwich, construit în 1850 de Sir George Biddell Airy, cel de-al şaptelea astronom regal, marchează exact longitudinea 0° 0' 0'' pentru întreaga lume.

Începând cu sfârşitul secolului al XIX-lea, primul meridian de la Greenwich a devenit „universal”. Înainte, aproape fiecare oraş din lume îşi păstra propria oră locală. Nu existau convenţii naţionale sau internaţionale pentru a stabili cum trebuie măsurat timpul sau când ar începe o zi sau când s-ar sfârşi. Odată cu extinderea reţelei de cale ferată şi a celei de comunicaţii, în perioada 1850 - 1860, nevoia de un standard internaţional de timp a devenit imperativă.

Meridianul Greenwich a fost ales ca prim Meridian al lumii în 1884, când patruzeci şi unu de delegaţi din 25 de naţiuni s-au întâlnit în Washington DC pentru International Meridian Conference. Până la sfârşitul conferinţei, Greenwich (longitudine 0 °) a ieşit câştigator cu 22 de voturi pentru, 1 împotrivă (San Domingo) şi două abţineri (Franţa şi Brazilia).